8 ตุลาคม 2564

เฮงเค็ล เปิดตัวแคมเปญดิจิทัล สร้างแบรนด์นายจ้างครั้งใหม่

**คุณกล้าที่จะสร้างผลกระทบหรือไม่?**

ดุสเซลดอร์ฟ – เฮงเค็ล ปรับเปลี่ยนการสื่อสารองค์กร โดยเปิดเว็บไซต์อาชีพใหม่และแคมเปญการสร้างแบรนด์นายจ้างด้วยสื่อดิจิทัล ภายใต้ชื่อ “กล้าที่จะสร้างผลกระทบหรือไม่” แคมเปญนี้เป็นการพัฒนาร่วมกับ RCKT เอเจนซี่ด้านการสื่อสารชั้นนำจากเบอร์ลิน โดยมีกำหนดจะเปิดตัวแคมเปญพร้อมกัน 79 ประเทศทั่วโลกโดยใช้สื่อออนไลน์เป็นหลัก

แคมเปญนี้สะท้อนถึงความเปลี่ยนแปลงครั้งใหญ่ของบริษัทไปสู่การเป็นองค์กรที่มีวัฒนธรรมการทำงานร่วมกันมากขึ้น ของคนที่ได้รับการส่งเสริมสนับสนุนและสภาพแวดล้อมที่พนักงานสามารถเติบโตไปพร้อมกับการพัฒนาทักษะส่วนบุคคลและความเป็นมืออาชีพควบคู่กันไป “สภาพแวดล้อมของเราได้เปลี่ยนแปลงไปอย่างมากในหลายปีที่ผ่านมา เฮงเค็ลได้เริ่มต้นการปรับเปลี่ยนวัฒนธรรมองค์กรครั้งสำคัญ ความคาดหวังและความต้องการบุคลากรที่มีความรู้ความสามารถรวมทั้งพนักงานก็เปลี่ยนไปด้วย” แอนเดรีย เบเคอร์ หัวหน้าฝ่ายภาพลักษณ์องค์กร การว่าจ้างและความเป็นองค์กรพลเมือง กล่าว

“ทุกวันนี้ คนส่วนใหญ่ไม่เพียงแต่จะมองหาองค์กรที่มีค่านิยมและเป้าหมายเหมือนกัน แต่ยังมองหางานที่มีจุดมุ่งหมายด้วย พวกเขาต้องการทำงานในโครงการและนวัตกรรมที่มีความหมายซึ่งเอื้อต่อความเป็นอยู่ที่ดีของผู้คนและต่อสังคมของเราการมีโอกาสได้พัฒนาตนเอง จุดมุ่งหมายขององค์กรและโอกาสในการสร้างผลกระทบต่อธุรกิจก็เป็นส่วนสำคัญที่พวกเขาจะพิจารณา และนั่นก็เป็นสิ่งที่เฮงเค็ลเองก็มองหาด้วยเช่นกัน คือบุคลากรที่มีฝีมือ ที่กล้าที่จะคิดนอกกรอบและทำในสิ่งที่ก้าวข้ามข้อจำกัดของตนเอง“ เอลิซาเบ็ธ เชาว์มาน หัวหน้ากลุ่มงานภาพลักษณ์องค์กรของเฮงเค็ล กล่าว

แคมเปญนี้เน้นเฉพาะเจาะจงไปที่กลุ่ม Gen Z และคนที่มีทักษะทางด้านดิจิทัล และจะเป็นแคมเปญที่ใช้ช่องทางออนไลน์และสื่อโซเชียลเป็นหลัก “เราต้องการสื่อสารกับคนรุ่นใหม่โดยตรง อย่างเป็นส่วนตัว ด้วยเรื่องราวที่แท้จริง คนรุ่นนี้กำลังมองหานายจ้างตัวจริงที่สามารถยอมรับตัวตนของพวกเขาและสนับสนุนให้พวกเขาได้พัฒนาตัวเอง ผ่านบรรยากาศแห่งความไว้วางใจกัน ได้ใช้ความเป็นผู้นำ และได้ทำโครงการที่มีความหมาย” เชาว์มาน กล่าว

หลังจากการเปิดตัวเว็บไซต์ด้านอาชีพระดับโลกแล้ว แคมเปญนี้ก็จะเปิดตัวในระดับสากล โดยจะมีการนำไปใช้ในทุกการสื่อสารขององค์กร ทุกช่องทางที่สามารถเข้าถึงกลุ่มคนเหล่านี้ เช่น สื่อโซเชียล สื่อการจัดหางาน กิจกรรมที่เกี่ยวกับการหางาน และอื่นๆ นอกจากนี้ เฮงเค็ลยังได้เปิดตัวโฆษณาตัวใหม่ทางสื่อโซเชียล ที่เน้นกลุ่มเป้าหมาย Gen Z และกลุ่มที่มีทักษะด้านดิจิทัลในอีกกว่าสิบประเทศด้วย

**โดดเด่น จริงใจ และไม่เหมือนใคร: คุณค่าใหม่ของเฮงเค็ลในฐานะนายจ้าง**

แบรนด์องค์กร “กล้าที่จะสร้างผลกระทบ” ที่เพิ่งมีการปรับเปลี่ยนใหม่นี้ แสดงให้เห็นถึงสิ่งที่บริษัทยึดมั่นและทำให้การทำงานที่เฮงเค็ลแตกต่างจากที่อื่น นั่นก็คือ การเป็นบริษัทที่รวมเอาธุรกิจทั้งแบบ B2B และ B2C มารวมไว้ในที่เดียวกัน เป็นที่ซึ่งเทคโนโลยีถูกนำมาใช้ในการผลิตสินค้าอุปโภคบริโภคต่างๆ คุณสามารถสร้างผลกระทบต่อชีวิตและความเป็นอยู่ของผู้คน การทำงานที่เฮงเค็ลหมายถึงการมีส่วนช่วยก่อร่างสร้างอนาคตที่ยั่งยืนมากขึ้นและได้เติบโตขึ้นในวัฒนธรรมองค์กรที่แข็งแกร่ง มีชีวิตชีวา และมีความหลากหลาย คำมั่นสัญญานี้มีตัวอย่างให้เห็นอย่างเป็นรูปธรรม พิสูจน์ได้จากเรื่องราวชีวิตจริงของพนักงานเฮงเค็ล ผู้อยู่เบื้องหลังการทำงานที่เฮงเค็ลทุกวัน

###

**เกี่ยวกับเฮงเค็ล**

เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และธุรกิจบิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2563 เฮงเค็ลมียอดขายมากกว่า 19,000 ล้านยูโร และมีผลกำไรจากการดำเนินงานที่ปรับปรุงแล้ว 2,600 ล้านยูโร เฮงเค็ลมีพนักงานมากกว่า 53,000 คนทั่วโลก ซึ่งมีความหลากหลายและมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน กฤษณา ปานสุนทร

เฮงเค็ล 124 คอมมิวนิเคชั่นส คอนซัลติ้ง

โทรศัพท์ +65 6424 7045 โทรศัพท์ 02 718 1886 ต่อ 216 และ 081-859-0007

อีเมล maggie.tan@henkel.com อีเมล krissana@124comm.com